**Mobil alkalmazás ÁSZF**

*Yves Rocher mobil alkalmazás*

**Általános Szerződési Feltételek**

Jelen dokumentum nem kerül iktatásra, kizárólag elektronikus formában kerül megkötésre, nem minősül írásbeli szerződésnek, magyar nyelven íródik, magatartási kódexre nem utal. Az alkalmazás működésével kapcsolatosan felmerülő kérdések esetén a megadott elérhetőségeinken rendelkezésére állunk.

Jelen Ászf hatálya Szolgáltató alkalmazásán történő jogviszonyokra terjed ki. Jelen Ászf folyamatosan elérhető a következő weboldalon: <http://yves-rocher.hu/mobil_alkalmazas_aszf>

**1. SZOLGÁLTATÓ ADATAI:**

A szolgáltató neve: Roland Cosmetics Hungary Kft.

A szolgáltató székhelye: 1089 Budapest, Elnök utca 1.

A szolgáltató elérhetősége, az igénybe vevőkkel való kapcsolattartásra szolgáló, rendszeresen használt elektronikus levelezési címe: vevoszolgalat@yvesrocher.hu

Cégjegyzékszáma: 01 09 079930

Adószáma: 10618646-2-42

Nyilvántartásban bejegyző hatóság neve: Fővárosi Törvényszék, mint cégbíróság

Telefonszáma: 06-70-443-0270

Adatvédelmi nyilvántartási száma: NAIH-73552/2014.

Kereskedelmi tevékenység nyilvántartási száma: XIII/9079/3/2010/B.

A szerződés nyelve: magyar

**2. DEFINÍCIÓK**

2.1. Felhasználó: minden személy, aki használja az alkalmazást.

2.2. Alkalmazás: az Yves Rocher által kiadott szoftver, amelynek segítségével a felhasználó információt kap az Yves Rocher-ról, valamint a termékekről és a szolgáltatásokról.

2.3. Készülék: Minden olyan eszköz, amelyen Android, vagy IOS (iPhone) operációs rendszer fut.

2.4. Helymeghatározás: felhasználó speciális földrajzi helymeghatározása GPS vagy az IP-cím segítségével.

2.5. Felek: felhasználó és Szolgáltató együttesen.

**3. AZ ALKALMAZÁS MŰKÖDÉSE ÉS A HASZNÁLAT**

Szolgáltató az alkalmazáson keresztül az alábbi szolgáltatásokat nyújthatja:

3.1. Tájékoztatást ad az Yves Rocher brand-ről, a történetéről, az eseményeiről, a termékekről és az Yves Rocher által nyújtott szolgáltatásokról.

3.2. Lehetővé teszi a felhasználók számára a legközelebbi Yves Rocher márkabolt megtalálását, és a márkaboltokról tájékoztatást nyújt.

3.3. Lehetővé teszi elektronikus értesítés küldését a felhasználónak, amikor felhasználó egy Yves Rocher márkabolt 200 méteres körzetében tartózkodik.

Felek között határozatlan időtartamra szóló és bármikor megszüntethető információs társadalommal összefüggő szolgáltatási szerződés jön létre, melynek keretében a felhasználó telepíti az alkalmazást, elfogadja a helymeghatározást, és jelen ÁSZF-et, valamint egyet ért a kedvenc Yves Rocher márkabolt kiválasztásával.

 **4. ALAPVETŐ RENDELKEZÉSEK:**

4.1. A jelen Szabályzatban nem szabályozott kérdésekre, valamint jelen Szabályzat értelmezésére a magyar jog az irányadó, különös tekintettel a Polgári Törvénykönyvről szóló 2013. évi V. törvény („Ptk.”) és az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről szóló 2001. évi CVIII. (Elker. tv.) törvény vonatkozó rendelkezéseire. A vonatkozó jogszabályok kötelező rendelkezései a felekre külön kikötés nélkül is irányadók.

4.2. A jelen Szabályzat 2014. február hó 14. napjától hatályos és visszavonásig hatályban marad. A Szolgáltató jogosult egyoldalúan módosítani a Szabályzatot. A módosításokat a Szolgáltató azok hatályba lépése előtt 11 (tizenegy) nappal a weboldalán közzéteszi. Felhasználókra az alkalmazás használatával kapcsolatos valamennyi szabályozás automatikusan érvényes.

4.3. Felhasználó, amennyiben belép a Szolgáltató által üzemeltetett alkalmazásra, vagy annak tartalmát bármilyen módon olvassa a Szabályzatban foglaltakat magára nézve kötelezőnek ismeri el. Amennyiben a Felhasználó nem fogadja el a feltételeket, nem jogosult az alkalmazás tartalmának megtekintésére.

4.4. Szolgáltató fenntart magának minden jogot az alkalmazás, annak bármely részlete, és az azon megjelenő tartalmak, valamint az alkalmazás terjesztésének tekintetében. Tilos az alkalmazáson megjelenő tartalmak vagy azok bármely részletének letöltése, elektronikus tárolása, feldolgozása és értékesítése a Szolgáltató írásos hozzájárulása nélkül.

**5. VEGYES RENDELKEZÉSEK**

5.1. Szolgáltató kötelezettsége teljesítéséhez közreműködőt jogosult igénybe venni. Ennek jogellenes magatartásáért teljes felelősséggel tartozik, úgy, mintha a jogellenes magatartást saját maga követte volna el.

5.2. Ha a jelen Szabályzat bármely része érvénytelenné, jogtalanná vagy érvényesíthetetlenné válik, az a fennmaradó részek érvényességét, jogszerűségét és érvényesíthetőségét nem érinti.

5.3. Szolgáltató és Felhasználó vitás ügyeiket békés úton próbálják rendezni.

**6. SZERZŐI JOGOK**

6.1. Az alkalmazást megtekintő és használó felhasználó az alkalmazás tartalmának kizárólag magáncélú felhasználására jogosult. A magáncélú felhasználás ellenértékhez nem kötött, azonban jövedelemszerzés vagy jövedelemfokozás célját közvetlenül és közvetett módon sem szolgálhatja.

6.2. A szabad felhasználás körében a felhasználás díjtalan, és ahhoz Szolgáltató engedélye nem szükséges. A felhasználás a szabad felhasználásra vonatkozó rendelkezések alapján is csak akkor megengedett, illetve díjtalan, ha nem sérelmes az alkalmazás rendes felhasználására és indokolatlanul nem károsítja Szolgáltató jogos érdekeit, továbbá, ha megfelel a jóhiszeműség és tisztesség követelményének és nem irányul a szabad felhasználás rendeltetésével össze nem egyeztethető célra. Az alkalmazás tartalmának a fenti rendelkezésektől eltérő módon történő felhasználása, illetve a szabad felhasználás mértékének túllépése jogosulatlan felhasználást eredményez, mely jogszabály által tiltott magatartással szemben Szolgáltató a számára jogszabály által biztosított jogorvoslati lehetőségeket érvényesíti.

6.3. Bármiféle üzleti jellegű felhasználáshoz Szolgáltató előzetes, írásbeli hozzájárulása szükséges. Szolgáltató logójának, védjegyeinek használata kizárólag előzetes engedély alapján lehetséges.

6.4. Az alkalmazásból és annak adatbázisából bármilyen anyagot átvenni írásos hozzájárulás esetén is csak a Szolgáltatóra való hivatkozással lehet.

6.5. A Szolgáltató fenntartja minden jogát szolgáltatásának valamennyi elemére, az alkalmazás és a domain-neveire, az azokkal képzett másodlagos domain nevekre, valamint az internetes reklámfelületeire.

6.6. Tilos az alkalmazás tartalmának, illetve egyes részeinek adaptációja vagy visszafejtése; bármely olyan alkalmazás használata, amellyel az Yves Rocher alkalmazás vagy annak bármely része módosítható vagy indexelhető.

6.7. Az Yves Rocher név szerzői jogi védelmet élvez, felhasználása kizárólag a Szolgáltató írásos hozzájárulásával lehetséges.

6.8. Felhasználó tudomásul veszi, hogy a felhasználási engedély nélküli felhasználás esetén Szolgáltatót kötbér illeti meg. A kötbér összege képenként bruttó 50.000 Ft, illetve szavanként 20.000 Ft. Felhasználó tudomásul veszi, hogy ezen kötbérkikötés nem túlzó, és ennek tudatában böngészi az oldalt. A szerzői jogi jogsértés esetén Szolgáltató közjegyzői ténytanúsítást alkalmaz, melynek összegét szintén a jogsértő felhasználóra hárítja.

**7. ADATVÉDELEM**

Az Yves Rocher adatkezelési tájékoztatója elérhető a következő oldalon: <http://yves-rocher.hu/adatvedelem>

**8. FELELŐSSÉG KIZÁRÁS**

8.1. Szolgáltató kijelenti, hogy törekszik az alkalmazáson található információk folyamatos frissítésére, azonban azok teljességéért, minden körülmények közötti helytállóságáért, esetleges módosulásáért, nem vállal felelősséget.

8.2. Szolgáltató hangsúlyozza, hogy az alkalmazáson közreadott adatok és eljárások kizárólag ingyenes tanácsadás és tájékoztatás célját szolgálják, így erre tekintettel, a Ptk. vonatkozó szabálya alapján az alkalmazásban szereplő esetleges téves információk miatti károkért való felelősségét előre kizárja. Szolgáltató javasolja, hogy a felhasználó az alkalmazáson található adatokat tekintse információ-nyújtásnak. Az alkalmazás által nyújtott szolgáltatás semmiképp nem tekinthető a hatályos magyar Polgári Törvénykönyv szerint ajánlatnak.

8.3. Szolgáltató hangsúlyozza, hogy az alkalmazás használatából eredő károkért felelősséget nem vállal.

8.4. Szolgáltató a tartalom egészét vagy részeit bármikor, előzetes értesítés nélkül módosíthatja, korszerűsítheti, vagy visszavonhatja.

8.5. Előfordulhat, hogy az alkalmazáson Szolgáltató akaratától és ráhatásától független változtatás történik, ezért Szolgáltató semmilyen természetű felelősséget nem vállal a megjelenő tartalom pontosságára, megbízhatóságára, aktualitására vagy tartalmára vonatkozóan, az elérhető információk, dokumentációk vagy más írott anyagok tekintetében.

8.6. A felhasználók az alkalmazást kizárólag saját felelősségükre használják, Szolgáltató nem felel olyan kárért, amely a helytelen, hibás vagy hiányos tartalom következménye.

8.7. Szolgáltató nem garantálja az alkalmazáson található funkciók zavartalan és hibamentes működését. Szolgáltató nem felel azokért a károkért, veszteségekért, költségekért, amelyek az alkalmazással kapcsolatban, annak használatából vagy használhatatlanságából, nem megfelelő működéséből, meghibásodásából, számítógépes vírus által, vonal- vagy rendszerhibából, vagy más hasonló okból következnek be. A felhasználó tudomásul veszi tehát, hogy Szolgáltató nem felelős a felhasználó készülékében bekövetkezett hibáért, vírus által okozott kárért vagy bármilyen adatvesztésért, továbbá a felhasználó készülékéhez, ill. hálózatához való jogosulatlan hozzáférésért.

8.8. Az alkalmazáson esetlegesen található linkek segítségével elérhető más tartalmakon található információkat Szolgáltató nem ellenőrzi, ezek elérhetőségéért, tartalmi helyességéért felelősséget nem vállal.

**9. PANASZKEZELÉS RENDJE**

9.1. Alkalmazásunk célja, hogy az információkat megfelelő minőségben, a felhasználó teljes megelégedettsége mellett nyújtson. Amennyiben Felhasználónak mégis valamilyen panasza van alkalmazás használatával kapcsolatban, úgy panaszát a fenti e-mail címen, vagy levél útján is közölheti.

9.2. Szolgáltató a szóbeli panaszt azonnal megvizsgálja, és szükség szerint orvosolja.

9.3. Az írásbeli panaszt az Yves Rocher 30 napon belül írásban megválaszolja. A panaszt elutasító álláspontját megindokolja. A válasz másolati példányát 3 évig megőrzi, s azt az ellenőrző hatóságoknak kérésükre bemutatja.

Budapest, 2025. augusztus 15.